કપિલ શર્માએ વધુમાં ઉમેર્યું હતું કે, જયારે મારા ભાઈના લગ્ન થયાં ત્યારે અમારી આર્થિક પરિસ્થિતિ સારી નહોતી એટલે અમે સાવ થોડાક માણસોની બારાત લઈને લગ્ન કરવા ગયા હતા. કપિલ શર્મા અમૃતસરના વતની છે. તેમનો આયોજિત કાર્યક્રમ કપિલ શર્મા શોએ દર્શકોમાં ખૂબ જ લોકપ્રિયતા મેળવી હતી. લોકો કપિલની કોમેડીને ખૂબજ પસંદ કરતા હતા. તેની ડાયલોગ ડિલિવરી- સંવાદો બોલવાની છટા, પંચલાઈન , ટાઈમિંગ,- બધું જ સરાહનીય હતું. આમ છતાં કાર્યક્રમના સહ કલાકાર સુનીલ ગ્રોવર સાથે ઝઘડો થવાને કારણે એ કોમેડી શોના પ્રતિભાશાળી કલાકારો વિખરાઈ ગયાહતા. જેને કારણે કપિલનો શો બંધ કરવાની નોબત આવી હતી. કપિલે શરૂ કરેલો નવો શો પણ ખાસ કામિયાબી મેળવી શક્યો નહિ. ઘણા લાંબા સમયથી ટીવીના પરદે ગેરહાજર રહેનારો આ પ્રતિભાશીલ કલાકાર હતાશ બનીને શરાબની લતે ચઢી ગયો હોવાના સમાચાર પણ અગાઉ મિડિયામાં પ્રકાશિત થયા હતા. હવે કપિલના લગ્ન અંગે આધારભૂત સૂત્રો દ્વારા સમાચાર મળ્યા છે. કપિલ ટૂંક સમયમાં ટીવીના પરદે પાછો ફરશે એવા સમાચાર પણ સત્તાવાર સૂત્રોએ આપ્યા હતા.